b"\n_START_ARTICLE_\nRoger Lemerre\n_START_SECTION_\nUra pelaajana\n_START_PARAGRAPH_\nLemerre pelasi ammattilaisena Ranskassa kaikkiaan 14 vuoden ajan. Maajoukkueessa kuusi maaottelua pelanneen Lemerren peliuran suurimmiksi saavutuksiksi Coupe de Francen kaksi finaaliesiintymist\xc3\xa4.\n_START_SECTION_\nUra valmentajana\n_START_PARAGRAPH_\nLemerre aloitti valmennusuransa Red Starin per\xc3\xa4simess\xc3\xa4 1975. H\xc3\xa4n valmensi vuosien ajan Ranskan lis\xc3\xa4ksi my\xc3\xb6s Tunisiassa. 1986 h\xc3\xa4n siirtyi Ranskan sotilasmaajoukkueen p\xc3\xa4\xc3\xa4valmentajaksi. Pesti huipentui maailmanmestaruuteen 1995. _NEWLINE_Kes\xc3\xa4ll\xc3\xa4 1998 Lemerre nousi Ranskan A-maajoukkueen p\xc3\xa4\xc3\xa4valmentajaksi maailmanmestarivalmentaja Aim\xc3\xa9 Jacquet'n l\xc3\xa4hd\xc3\xb6n j\xc3\xa4lkeen. Lemerren johdolla Ranskan kultajoukkue jatkoi menestyskulkuaan kaatamalla Italian jatkoajalla 2\xe2\x80\x931 EM-finaalissa 2000. _NEWLINE_MM-kisoissa 2002 mestaruutta puolustanut Ranska j\xc3\xa4i Lemerren johdolla alkulohkoon tekem\xc3\xa4tt\xc3\xa4 kolmessa ottelussaan maaliakaan. Lemerre j\xc3\xa4tti teht\xc3\xa4v\xc3\xa4ns\xc3\xa4 kisojen j\xc3\xa4lkeen siirtyen Tunisian maajoukkueen p\xc3\xa4\xc3\xa4valmentajaksi._NEWLINE_Lemerren johdolla Tunisia juhli Afrikan mestaruutta 2004, kun joukkue kaatoi finaalissa Marokon 2\xe2\x80\x931. Lemerre luotsasi Tunisian my\xc3\xb6s MM-kisoihin 2006, joissa tie katkesi alkulohkoon. Afrikan mestaruuskisoissa 2006 ja 2008 Lemerre luotsasi Tunisian puoliv\xc3\xa4lieriin._NEWLINE_Toukokuussa 2008 Marokon jalkapalloliitto tiedotti 66-vuotiaan Lemerren siirtyv\xc3\xa4n Marokon jalkapallomaajoukkueen p\xc3\xa4\xc3\xa4valmentajaksi hein\xc3\xa4kuun alusta alkaen.  Lemerren tavoitteena on luotsata Marokko MM-kisoihin 2010. _NEWLINE_Hein\xc3\xa4kuussa 2009 Lemerre sai potkut Marokon p\xc3\xa4\xc3\xa4valmentajan paikalta. Marokon MM-karsinnat olivat alkaneet kehnosti ja kolmen ottelun j\xc3\xa4lkeen sill\xc3\xa4 oli kasassa vain kaksi pistett\xc3\xa4, kun lohkon k\xc3\xa4rkisijaa pit\xc3\xa4neell\xc3\xa4 Gabonilla oli kuusi. _NEWLINE_Joulukuun lopulla 2009 Lemerre siirtyi turkkilaisen MKE Ankarag\xc3\xbcc\xc3\xbcn p\xc3\xa4\xc3\xa4valmentajaksi kuuden kuukauden sopimuksella.  Menestys j\xc3\xa4i vaatimattomaksi Ankarag\xc3\xbcc\xc3\xbcn sijoituttua liigassa sijalle 12. Lemerre saikin potkut toukokuussa 2010. _NEWLINE_Hein\xc3\xa4kuun puoliv\xc3\xa4liss\xc3\xa4 2012 Lemerre palasi 71-vuotiaana valmennusteht\xc3\xa4viin Algerian p\xc3\xa4\xc3\xa4sarjassa pelaavan CS Constantinen uutena p\xc3\xa4\xc3\xa4valmentajana.  31. toukokuuta Lemerre ilmoitti ettei tulisi jatkamaan seuran valmentajana. H\xc3\xa4n johdatti Constantinen kauden p\xc3\xa4\xc3\xa4tteeksi Algerian p\xc3\xa4\xc3\xa4sarjassa kolmanneksi._NEWLINE_Joulukuun lopulla 2013 Lemerre allekirjoitti puolivuotisen sopimuksen \xc3\x89toile Sportive du Sahelin kanssa.  Konkarivalmentajana johdolla \xc3\x89toile voitti Tunisian cupin mestaruuden 2014. Lemerre j\xc3\xa4tti seuran kauden j\xc3\xa4lkeen. _NEWLINE_Tammikuussa 2016 Lemerrest\xc3\xa4 tuli Nationalissa  pelaavan CS Sedanin p\xc3\xa4\xc3\xa4valmentajana.  Lemerren johdolla Sedan s\xc3\xa4ilytti sarjapaikkansa kauden 2015/16 p\xc3\xa4\xc3\xa4tteeksi. Hein\xc3\xa4kuun alussa Lemerre j\xc3\xa4tti teht\xc3\xa4v\xc3\xa4ns\xc3\xa4 seuran p\xc3\xa4\xc3\xa4valmentajana._NEWLINE_Syyskuussa 2016 Lemerre palasi CS Constantinen p\xc3\xa4\xc3\xa4valmentajaksi. H\xc3\xa4n sai kuitenkin potkut jo lokakuussa."